《送范进士劳军还朝》
明代·皇甫汸

早从剑佩接仙班，遥捧丝纶出汉关。解橐尽颁兵士赏，弃繻争识使君还。

鸿飞冀北春前信，桂发淮南别后攀。兄弟才名谁得似，古来二陆自云间。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。